**SKYPE használatáról szóló tájékoztatás**

A fogvatartott csak és kizárólag az informatikai nyilvántartási rendszerben regisztrált, előzőleg a reintegrációs tiszt által ellenőrzött kapcsolattartó személyekkel folytathat alkalmazáson keresztüli videó-beszélgetést.

A Skype azonosítót is tartalmazó kapcsolattartói nyilatkozatot a Skype azonosítóval rendelkező személyeknek ki kell tölteni, azonban ekkor a személyi igazolvány azonosítószámát is rögzíteni kell a nyilatkozaton.

A skype igénybevételét a fogvatartottnak kell kérni, megjelölve az igénybevétel időpontját, valamint az elérni kívánt kapcsolattartó nevét. A skype beszélgetés időpontjáról a hozzátartozó kiértesítése a fogvatartott feladata, felelőssége!

Engedélyezett kérelem esetén, a Skype programban a reintegrációs tiszt a program megnyitásával kezdeményezi a kapcsolatfelvételt az engedélyezett kapcsolattartóval. A skype kapcsolat folyamatos jelleggel ellenőrizhető.

A skype használatának lehetőségét a kapcsolattartási szabályok betartása mellett veheti igénybe!

A skype beszélgetés szabályai:

* A fogvatartott részére a Skype-on keresztül történő kapcsolatfelvétel csak a kapcsolattartó visszaigazolása után válhat elérhetővé.
* Egyidejűleg maximum 4 fő kapcsolattartó tartózkodhat a skype végponton
* Az alkalmazást használó kapcsolattartók a kamerán keresztül be kell, hogy mutassák az érvényes személyi igazolványukat, vagy egyéb fényképes okmányukat azonosítás céljából.
* A beszélgetés alatt kép, illetve hang rögzítése TILOS! A PTK 80 § (1) alapján, a kép és hang rögzítés készítésével való visszaélés esetén az intézet bűncselekmény elkövetése miatt feljelentéssel él.
* A beszélgetés alatt, a normál kommunikáció szabályait kell követnie, nem viselkedhet sértő, megalázó módon, nem vetkőzhet le, nem mutathat be írásos dokumentációt, más személyről információt nem adhat.

A fogvatartott hetente legfeljebb egy alkalommal kommunikálhat skype használatával, ettől az intézetparancsnok méltánylást érdemlő esetben eltérhet. Az engedélyezett használat során a fogvatartott a rendelkezésre álló időkereten belül kizárólag egy kapcsolattartónak a regisztrált Skype címére kezdeményezhet hívást. A minimum időkeret alkalmanként 15 perc, a maximum 60 perc.

A szabályok megszegése, a tiltó rendelkezések megvalósítása esetén a skype beszélgetést azonnal meg kell szakítani, akkor is, ha a kapcsolattartó szegi meg a szabályokat.

A fogvatartott magatartásában bekövetkezett negatív változás és/vagy fegyelmi eljárás esetén a skype használatára vonatkozó engedély visszavonásra kerül.